**З А П О В Е Д №114**

**гр. Враца/25.02.2025 г.**

 На основание чл. 3, ал. 4 от Устройствения правилник на Областните дирекции „Земеделие” във връзка с чл. 27, ал. 8 и чл. 56з, ал. 3 от Правилника за прилагане на закона за собствеността и ползването на земеделските земи (ППЗСПЗЗ) за провеждане на търг за продажба на имот по реда на чл. 27, ал. 8 от ЗСПЗЗ и писмо с рег. номер: 66-1052/03.02.2025 г. за изразено съгласие на Mинистъра на земеделието и храните на основание протокол № РД 19-14/31.01.2025 г. на комисията по чл. 56з, ал. 3 и чл. 117, ал. 2 от ППЗСПЗЗ*,* назначена със Заповед на Министъра на земеделието и храните и след извършена служебна проверка съгласно протокол от № 03/29.02.2024 г. изготвен в изпълнение на Заповед № № 54/22.02.2024 г. на Директора на ОД „Земеделие” - Враца:

**Н А Р Е Ж Д А М :**

1. **Откривам процедура за провеждане на общ търг** с тайно наддаване за придобиване право на собственост по реда на чл. 27, ал. 8 от ЗСПЗЗ, на имот частна държавна собственост, незает със сгради и съоръжения или прилежащи площи към тях, бивша собственост на бивши организации по § 12 от ПЗР и по § 29 от ПЗР на ЗСПЗЗ, негоден за земеделско ползване и неподлежащ на възстановяване, както следва:

|  |  |  |  |  |  |
| --- | --- | --- | --- | --- | --- |
| **Община** | **Землище** | **Имот №** | **Площ****/кв.м/** | **Начална тръжна цена/лв./** | **Депозит /лв./** |
| Бяла Слатина | Бяла Слатина | **07702.310.4** | **3973** | **29 798.00** | **2979.80** |

**Информация за земята – обект на търга:** Поземлен имот с идентификатор №**07702.310.4**, област Враца, община Бяла Слатина, гр. Бяла Слатина, м. I-ВИ СТОП. ДВОР, вид собственост - Държавна частна, вид територия - Урбанизирана, НТП - За стопански двор, площ 3973 кв. м, стар номер 310004. Същият не попада в защитена зона, съгласно писмо с изх. №БРЗТ-100-(1)/19.02.2024 г. на РИОСВ-гр. Враца.

 **2. Условия за участие:** Право на участие в търга имат физически лица, еднолични търговци и юридически лица регистрирани по Търговския закон или по закона за търговския регистър и регистъра на юридическите лица с нестопанска цел.

 **3**. **Място и срок за получаване и подаване на заявления:** Документите за участие в търга се **получават** и **подават** в сградата на Областна дирекция „Земеделие ” – Враца, бул. ,,Христо Ботев” №78, ет.2, всеки работен ден от 9.00 ч. до 17.30 ч., в срок от 30 календарни дни, считано от дата на публикацията на заповедта в местен ежедневник. Документите за участие могат да бъдат изтеглени от интернет страницата на дирекцията [**http://www.mzh.government.bg/ODZ-Vratza/bg/Home.aspx**](http://www.mzh.government.bg/ODZ-Vratza/bg/Home.aspx)**.**

 **4. Заявителите или писмено упълномощените** от тях с нотариална заверка на подписа лица подават в Областна дирекция "Земеделие" - Враца заявления по образец, утвърден от министъра на земеделието и храните. В заявлението се посочват:

- Единен идентификационен код съгласно Закона за търговския регистър и регистъра на юридическите лица с нестопанска цел, когато заявлението се подава от юридическо лице или от едноличен търговец;

- Документ за самоличност, ако е физическо лице;

- Местонахождението, номерът и площта на имота;

- Предлаганата цена е в **цяло число за имота, в лева и не може да бъде по-ниска от началната тръжна цена** изписана с цифри и словом, съгласно чл.56л, ал.3 от ППЗСПЗЗ.

При подаване на заявлението заявителят или упълномощеното лице представят документ за самоличност и прилагат:

1. Нотариално заверено пълномощно, когато документите се подават от упълномощено лице;

2. Платежен документ за внесен депозит в оригинал, когато плащането не е извършено по електронен път;

3. Протокол от заседание на съответния оправомощен орган, съдържащ решение за закупуване на държавните имоти - предмет на продажбата, когато заявителят е юридическо лице;

4. Декларация за свързани лица по смисъла на Търговския закон и свързани предприятия по смисъла на Закона за малките и средните предприятия.

5. Декларация за събиране, съхраняване и обработване на лични данни, във връзка с Регламент /ЕС/2016/679 на Европейския парламент и на съвета от 27 април 2016 г. относно защитата на физическите лица.

Заявление представено в незапечатан плик е недействително. Не се допускат за участие кандидати, чиито заявления са подадени след срока на чл.56з, ал.8 от ППЗСПЗЗ, или не отговарят на изискванията на чл. 56к от ППЗСПЗЗ.

 **5. Началната тръжна цена е определена, съгласно изискванията на чл. 56ж, ал.2 и ал.3 от ППЗСПЗЗ.** Съгласно чл. 56ш, ал. 1 от ППЗСПЗЗ лицата, които придобиват имотите по чл. 27, ал. 8 ЗСПЗЗ заплащат и съответната част от разходите, определена в зависимост от площта на имота, в случаите, когато изпълнението на дейностите по чл. 56ц, ал. 2, 4 и 6 от ППЗСПЗЗ е възложено от областната дирекция "Земеделие", както и разходите по изготвяне и актуализация на пазарните оценки на имотите. Сумите по чл. 56ш, ал. 1 от ППЗСПЗЗ за имот **07702.310.4** е в размер на 150.00 лв и ще бъде посочена в договора за прехвърляне правото на собственост върху имота.

 **6. Депозит за участие в търга** - Размерът на депозита за участие в търга е 10% от началната тръжна цена за имота, като върху стойността на депозита не се начислява лихва и същият не подлежи на връщане при отказ от сключване на договор. Плащанията се извършват в български лева, по банков път по сметка на Областна дирекция „Земеделие” Враца:

**Уни Кредит Булбанк, клон Враца**

**IBAN BG 12 UNCR 70003319712916**

**BIC UNCRBGSF**.

**Основание за плащане**: депозит за участие в търг (като се изписва и номера на имота).

 **7. Условия за връщане на депозита.** Депозитът на спечелилия търга участник се възстановява след сключване на договор и подадено заявление. Внесените депозити от некласираните кандидати се възстановяват в 7-дневен срок след приключването на търга, а депозитът на кандидата, класиран на второ място, след подписване на договора със спечелилия кандидат. Депозитите на кандидатите, класирани на първо и второ място, не се възстановяват в случай на отказ за сключване на договор. Депозитът на обжалвалия търга участник се възстановява след влизането в сила на съдебното решение.

 **8.** Директора на ОД «Земеделие» Враца в 3-дневен срок от изтичане на крайния срок за подаване на заявленията за участие в търга, назначава със заповед състава на тръжната комисия, която в 14-дневен срок разглежда заявленията, класира предложенията и определя спечелилия търга кандидат за всеки имот.

 **9. Търгът се провежда** в сградата на Областна дирекция „Земеделие” – гр. Враца, бул. „Христо Ботев” №78, ет.2, като офертите се разглеждат по реда на входирането им във входящия регистър на ОД «Земеделие» Враца. **Търгът може да се проведе само в случай, че поне двама кандидати са подали заявление за участие.** Търгът се считаспечелен от участника, който е предложил най-висока цена. За резултатите от търга комисията съставя протокол по реда чл.56м от ППЗСПЗЗ. Протоколът се обявява на посоченото в заповедта място, като в 7-дневен срок от обявяването му участниците в търга могат да направят писмени възражения до тръжната комисия. Тръжната комисия се произнася по възраженията в 5-дневен срок, като за разглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на посоченото в заповедта публично място.

 **10. Място за обявяване на протокола за резултатите от търга-**информационното табло на ОД „Земеделие” – Враца, бул. „Христо Ботев” № 78, ет. 2, област Враца и на интернет страницата на дирекцията: [**http://www.mzh.government.bg/ODZ-Vratza/bg/Home.aspx**](http://www.mzh.government.bg/ODZ-Vratza/bg/Home.aspx)**;**

 **11.** Лицата, които придобиват имотите по чл. 27, ал.8 ЗСПЗЗ, заплащат разходите съгласно чл.56ш, ал.1 от ППЗСПЗЗ. За имотите в регулация, съгласно чл.45, ал.5, т.1 от ЗДДС се дължи данък добавена стойност върху продажната цена.

 **12. В случаите по чл. 56н от ППЗСПЗЗ** (когато от няколко участници е предложена една и съща цена за даден имот) между тях се провежда търг с явно наддаване по реда чл.56н и 56о от ППЗСПЗЗ с начална цена - равна на предложената от кандидатите при търга с тайно наддаване цена, увеличена с една стъпка, като стъпката за наддаване е в размер на 100 /сто/ лева. Председателят на тръжнатакомисия уведомява по реда на ГПК кандидатите по чл. 56н, ал.1 от ППЗСПЗЗ за деня, часа, условията и реда за провеждане на търга с явно наддаване.

 Настоящата Заповед да се публикува на интернет страницата на ОД «Земеделие» - Враца, на интернет страницата на Министерството на земеделието и храните, както и в местен ежедневник най-малко 30 дни преди крайния срок за подаване на заявленията за участие.

 Същата в 3 - дневен срок от издаването и да бъде поставена на информационните табла на ОД «Земеделие» - Враца, в Общинска служба по земеделие - Бяла Слатина и Община Бяла Слатина.

***Директор ОД”Земеделие” – Враца /…………П………./***

***инж. Пламен Кузманов//***